
Gubat sa katawhan alang sa kagawasan 
ug demokrasya 


ugdan nato sa pagsaulog ang ika-54 nga anibersaryo sa Bagong Huk- 
bong katawhan (BHB) ug sa maisugon nga pagpaasdang sa gubat sa 
katawhan sa Pilipinas. Sa Marso 29, 2023, ipunting nato ang tanan na- 
tong atensyon sa dalan padulong sa kadaugan samtang ginaabaga ang ma- 
bug-at nga katungdanan sa pag-atubang sa pasistang terorismo ilalum sa re- 


himeng US-Marcos-Duterte. 


Nganong adunay gubat sa ka- 
tawhan sa Pilipinas? Kini tungod 
kay tinguha sa katawhang Pilipino 
nga kab-oton ang tinuod nga na- 
sudnong kagawasan ug demokrasya 
alang sa Inahang nasud: kagawasan 
gikan sa kontrol sa imperyalismong 
US, ug demokrasya gikan sa tiranya 
sa dagkung burgesya kumprador, 
agalong yutaan ug mga burukrata- 
kapitalista. 

Ang gubat sa katawhan maki- 
nasudnon, rebolusyonaryo, 
makatarunganon ug na- 
katagamtam og la- 
lum nga suporta sa 
masa. Dili kini kanus- 
aman mapukan tungod 
kay girepresentahan 
niini ang pa- 


ngandoy sa katawhan. Determinado 
silang bawion ang bahandi sa Pilipi- 
nas gikan sa mga langyawng ma- 
kawkawon ug mga kakunsabo sa 
nagharing hut-ong, tapuson ang se- 
mikolonyal ug semipyudal nga siste- 
ma sa nasud, ug mugnaon ang ma- 
lambuon ug mauswagon nga nasud 
alang sa mga Pilipino. 

Ang kadaugan sa gubat sa ka- 
tawhan nakasandig sa kinatibuk-ang 


pagpalihok sa katawhan, labaw sa 
tanan, sa masang mag-uuma. Sa 
pangkinatibuk-an ug esensya, kini 
usa ka gubat sa mag-uumang gipa- 
ngulohan sa proletaryado pinaago 
sa Partido. Yuta ang nag-unang de- 
mokratikong pangayo sa mayorya sa 
katawhan. Sa gubat sa katawhan, 
kini ang mahukmanong hisgutanan. 

Labaw nga daku ug gamhanan 
ang kaaway nga imperyalismong US 
ug ang papet niining Armed Forces 
of the Philippines (AFP) ug Philippi- 
ne National Police (PNP). Gunit niini 
ang kusog nga mga eroplanong ig- 
gugubat, helikopter, drone, mga 
bomba ug daghang mga bala. Ka- 
tugbang sa kusog sa kaaway ang 


iyang pasistang kabangis. Samtang 
ginagamit ang kusog nga armas aron 
sumpuon ang katawhan, labaw ni- 
yang gihimulag ang kaugalingon sa 
masa ug ginatukmod silang mosukol. 

Kulang man ang armas, anaa 
man usab sa BHB ang han-ay sa 
mga Pulang manggugubat nga taas 
ang disiplina ug pulitikanhong kahi- 
matngon. Dili lang sila mga mang- 
gugubat. Mga duktor, magtutdlo, 
artista, ug pwersa sa produksyon 
usab sila nga nag-alagad sa interes 
sa masa. Hugot nga gihugpong ang 
mga upisyal ug manggugubat sa de- 
mokrasya sa ekonomya, pulitika ug 
militar. Beterano o bag-ohan, unsa- 
man ang kasarian o hut-ong gigika- 
nan, ang tanan maisugon nga na- 
kigbisog alang sa kagawasan sa ka- 
tawhan. Tibuok kasingkasing ang 
ilang kaandamon nga magsakripisyo 
aron alagaran ang masa ug kab-o- 
ton ang kadaugan. 

Malungtaron ang gubat sa ka- 
tawhan sa Pilipinas. Kinahanglan ang 
taas nga panahon aron magtigum og 
ang BHB hangtud kaya na niining 
puuhon ang kaaway ug sakmiton ang 
pulitikanhong gahum. Pinaagi sa ge- 
rilyang pakiggubat, linakang-lakang 
nga ginakutkut ang kusog sa kaaway, 
inang-ang nga nag-tigum og kusog 
ang BHB, ug ginamugan ang kundi- 
syon alang sa kadaugan. 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Tungod kay katagkatag ang lapad 
nga kabanikanhan sa nasud sa dag- 
hang bulagbulag nga isla, kinahanglan 
ang taas nga panahon aron moasdang 
gikan sa gamay ug huyang ngadto sa 
daku ug kusog sa tibuok kapupud-an. 
Ang kusog unang ginapundar sa mas 
dakung isla, ug pabaludbalud nga 
moasdang aron tahion ang mga 
pwersang gerilya sa daghang isla. 

Tipaktipak nga ginadugmok sa 
BHB ang mas modernong hukbo nga 
ginaarmasan ug ginapondohan sa pi- 
naka-gamhanang imperyalista sa ka- 
libutan. Nagtigum sila og pwersa 
aron pukanon ang huyang nga bahin 
sa kaaway, dugmukon ang mga pa- 
sista ug sakmiton ang iyang mga ar- 
mas ug himang militar. Kung mas 
kusgan ang kaaway, pleksibleng na- 
gadispers ang mga pwersang gerilya 
aron maggimbuhatong masa ug mo- 
balhin aron dili mabulasot sa panag- 
sangka nga wala napangandaman. 
Bisan temporaryong biyaan ang na- 
pundar nga base, ginasiguro nila nga 
molipang ug mabalikan ang nakata- 
num nga mga binhi sa rebolusyon ug 
magsabwag sa mas lapad pang masa. 

Gihuptan sa mga Pulang mang- 
gugubat nga dili ang kusog sa armas 
ang mahukmanon sa gyera, apan ang 
determinasyon ug ang dili mabuntog 
nga diwa sa katawhan. Unsamang ka- 
wad-on sa materyal nga butang na- 

patigbabawan sa lalum nga suporta 
sa masa, sa dinaghan nga pagsalmot 
nila sa gubat, kaabag ang kabayani- 
han sa lig-on nilang manggugubat. 
Tanan nga pwedeng gamitong armas-- 
pusil, sundang, kahoy o bato--paga- 
gamiton batok sa kaaway. Ang gamay 
modaku, ug ang higanteng kaaway 
mapukan. Moabante ug magmadau- 
gon ang katawhan ug ang ilang huk- 
bong bayan nga armado sa hustong 
teorya ug ideolohiya. Kini ang balaod 
sa kasaysayan sa gubat sa katawhan, 
unsaman ang agian niining palikoliko, 
pag-atras ug pag-abante. 

Dugang moasdang ang arma- 
dong pakigbisog kadungan ang kay- 
lap nga mga pakigbisog sa masa. 
Pinakayawe sa pag-abante sa gubat 
sa katawhan ang hugot nga panag- 
hiusa sa masa ug ilang hukbong ba- 
yan. Ang nagdilaab nga kalayo sa 
mga pakigbisog sa masa sa kabani- 
kanhan, uban sa tanang pamaagi sa 
armadong pagsukol sa mga mili- 
syang bayan ug yunit sa BHB, ang 
molamoy ug mougdaw sa pasismo 
sa papet nga estado. 

Absolutong gipangulohan sa 
Partido ang BHB. Ang hustong pag- 
pangulo sa Partido ang naghulma sa 
hukbong bayan, ug nagpabilin nii- 
ning matinud-anon sa pangandoy sa 
dinaugdaug nga katawhan alang sa 
kagawasan ug demokrasya. Gina- 
tudluan ang mga Pulang manggugu- 
bat sa Marxismo-Leninismo-Maois- 
mo aron gamitong giya sa tanang 
gimbuhaton niini. Ang Partido ang 
puthaw nga lintunganay sa BHB. 

Sa pagsaulog nato sa ika-54 nga 
anibersaryo sa BHB, labaw pa na- 
tong palig-onon ang atong determi- 
nasyon nga mosukol. Manglimbasog 
sa dalan sa malungtarong gubat sa 
katawhan. Iasdang ang malukpanon 
ug subsub nga gerilyang pakiggubat 
subay sa nagkalapad ug nagkalalum 
nga baseng masa. Pakusgon ug pa- 
lapdon ang mga yunit sa hukbong 
bayan ug mga yunit sa milisyang ba- 
yan. Hampakon ug pukanon ang ma- 
tinamayong kaaway sa matag tampi. 
Kab-oton ang dinaghang kadaugan. 
Hugot nga alagaran ang masa, ug 
latason ang taas nga dalan ngadto 
sa kagawasan ug demokrasya! [29] 

Pagtuon ug pagbansay, gilunsad sa Negros 
taliwala sa militarisasyon 


D uha ka grupo sa mga manggugubat sa Central ug Southwest Negros ang na- 
kahuman sa Intermedyang Kurso sa Partido taliwala sa grabeng operasyong 
militar niadtong Pebrero. Gipahigayon ang mga pagtuon sulod sa 13 ka adlaw. 


Nakakonsolida ang napuluan ka 
myembro sa Partido, Hukbo ug rebo- 
lusyonaryong organisasyong masa sa 
mga natarang gerilya taliwala sa nag- 
padayon nga operasyong kombat sa 
302nd ug 303rd IBde sa isla. Tungod 
sa suporta sa rebolusyonaryong masa, 
napabiling buta ug bungol ang pasis- 
tang militar sa presensya sa hukbong 
bayan sa mga lugar nga gilunsaran. 

Nakagradwar usab ang mga Pu- 
lang manggugubat sa Central Neg- 
ros sa gilunsad nga usa ka sema- 
nang pagbansay sa Batakang Kurso 
Pulitiko-Militar (BKPM) kung asa 
nakapasampa og halos usa ka tim 
nga bag-ong myembro sa Bagong 
Hukbong Bayan (BHB). 

“Mas maayo nga nia kita sulod sa 
BHB tungod kay maarmasan kita sa 
kahibalo sa batakang rebolusyonar- 
yong prinsipyo ug mga teknik ug takti- 
ka sa gerilyang pakiggubat aron bun- 
tugon ang kaaway nga pulis ug AFP ug 
tanang kaaway sa hut-ong,” pamaha- 


yag ni Ka Jerry, usa sa mga Pulang 
manggugubat nga tumatambong sa 
gilunsad nga crash course militar. 

Isip praktika sa nakuhang kaa- 
lam sa BKPM, gilunsad sa mga 
manggugubat ang pito ka aksyong 
militar sa Central Negros, kung asa 
tulo ang aksyong punitibo ug upat 
ang aksyong isnayp. Tumong sa 
maong mga armadong aksyon ang 
pahuyangon ang pasistang maki- 
narya sa kaaway sa nataran. 

Dugang pa ni Ka Jerry, naghatag 
ang pagbansay og dugang kaalam ug 
kaisog sa mga manggugubat aron 
padayong iabante ang armadong pa- 
kiggubat. Labaw niining naandam 
ang ilang panghunahuna atubangan 
sa walay puas nga atake sa kaaway. 

“Kinahanglang armasan nato 
ang atong mga kaugalingon sa his- 
gutanang pulitiko-militar aron lig- 
on natong maatubang ang mga sak- 
ripisyo ug kalisdanan isip mga Pu- 
lang manggugubat,” asoy niya. Q 


5 ka pistola ug shotgun, 
nakumpiska sa BHB 
sa Canlaon City 


NAKUMPISKA SA MGA opera- 
tiba sa Bagong Hukbong Bayan 
(BHB)-Central Negros ang upat 
ka .45 kalibreng pistola ug usa 
ka 12 gauge shotgun, mga ma- 
gasin ug bala sa usa ka opera- 
syong dis-arma batok kang No- 
leto Hermoso sa Sityo Inatito, 
Barangay Bucalan, Canlaon 
City niadtong Pebrero 21. Ma- 
tud sa yunit, milungtad og 10 
minutos ang operasyon. 

Si Hermoso nailang adunay 
koneksyon sa militar ug nagti- 
gum og mga armas matud sa 
taho sa BHB-Central Negros. 
Dugang pa nila, ginapabuthan 
ug ginahasi ni Noleto ang iyang 
mga silingan. Ayha ang opera- 
syon, makapila ka beses nang 
giistorya sa BHB si Hermoso 
aron ihunong ang iyang anti- 
sosyal nga gawi. 

Samtang, napatay ang usa 
ka tropa sa 62nd IB sa isnayp 
sa BHB-Central Negros sa Sityo 
Batang-batangan sa parehong 
barangay niadtong Pebrero 26. 


RCEP, labaw nga moguba sa ekonomiya 


HUGOT NGA GIBABAGAN sa mga grupo sa mag-uuma sa pagpanguna sa Kilu- 
sang Magbubukid ng Pilipinas, ang pagsulod sa Pilipinas sa Regional Comprehen- 
sive Economic Partnership (RCEP). Giratipika sa Senado ang tratado niadtong 
Pebrero 23, sa botong 22 ka nag-uyon, tig-usa ang nagsupak ug nag-abstain. 


Agrikultura ang usa sa pinaka- 
apektadong sektor sa pagsulod sa 
RCEP, tungod kay maobligado ang Pi- 
lipinas nga tangtangon ang taripa sa 
sensitibong mga produktong pang-ag- 
rikultura. Haw-ang ang mga pamaha- 
yag sa mga tigbaligya sa RCEP nga ki- 
nahanglan sa nasud ang kasabutan 
alang sa gawasnong kumpetisyon. 

Wala sa pusisyon ang atrasado 
ug gipasagdang agrikultura sa Pilipi- 
nas nga magdugay sa kumpetisyon 
sa mga imported nga patigayon gi- 
kan sa mga nasud nga naghatag og 
dagkung subsidyo sa mga mag-uuma. 

Karon pa lang, nalubong na sa utang 
ug taas nga gasto sa produksyon ang 
mga mag-uuma. Mihagba na ang 
presyo sa ilang mga produkto tungod 
sa walay pugong nga importasyon, 
ismagling ug manipulasyon sa mga 
kartel nga kakutsaba sa nakalingkod 
nga reaksyunaryong pundok. 

Walay katugbang nga kadaut 
ang gibunga sa deka-dekadang “ga- 
wasnong pamatigayon” sa agrikultu- 
ra ug industriya sa Pilipinas. Kanu- 
nay kining nahagba sukad nga misu- 
lod ang Pilipinas sa World Trade Or- 
ganization niadtong dekada 1990. 


Sa milabayng mga tuig, pinakagamay 
karon ang bahin sa pagmanupaktura 
sa gross domestic product samtang 
ang agrikultura ang pinakagamay sa 
tibuok kasaysayan sa nasud. 

Ang gipahamtang nga mga pali- 
siya sa WTO ang mipatay sa dag- 
hang subsektor sa industriya ug ag- 
rikultura ug nagpreserba sa tibuok 
atrasadong ekonomiya. Giduso niini 
ang mga programa sa pribatisasyon, 
deregulasyon ug liberalisasyon sa 
pamatigayon, produkto, serbisyo, 
agrikultura ug daghan pang uban. 

Gikan 1995, misulod ang nasud 
sa dili moubos sa 10 ka kasabutan 
alang sa “gawasnong pamatigayon.” 
Lakip dinhi ang mga kasabutan sa 
China, Japan, Australia, New Zea- 
land, ASEAN ug Europe. [29] 

Kawalay trabaho ug pang-ulipon nga suhulan 
sa kababayen-ang kabus sa Panay 


N agsugod sa P270 kada adlaw ang suhulan ni Vina, usa ka babayeng ma- 
mumuong-panguma sa Panay. Mas ubos kini sa kita sa kalalakin-ang 
mamumuong-panguma nga P350-P400 alang sa tibuok adlaw nga pagtrabaho 
sa umahan. Sa isla, wala natagamtaman sa mayorya sa mga mamumuong-pa- 
nguma, babaye ug lalaki, ang gitakda sa gubyerno nga P410 nga inadlawan 


alang sa mamumuo sa agrikultura sa Western Visayas. 


Dugay na kaayo dihang ulahing 
miusbaw ang suhulan ni Vina ug su- 
sama niyang mga mamumuong- 
panguma. Gibalewala sa dagkung 
agalong yutaan sa isla ang pagpata- 
as sa suhulan nga gimando sa De- 
partment of Labor and Employment 
niadtong Abril 2022. Kakunsabo ang 
mga upisyal sa ekonomiya sa esta- 
do, girason nila nga “makadaut sa 
ekonomiya” ang mumho nga du- 
gang-suhulan. 

Midyo mas taas ang P300 nga 
inadlawan ni Ferrylyn, usa ka 
cashier, ug ni Rosario, katabang sa 
usa ka canteen. Bisan pa man, layo 
kini sa P450 nga gitakdang mini- 
mum sa rehiyon para sa mga mamu- 
muong dili pang-agrikultura. Lakip 
ang duha sa mga subsektor sa ser- 
bisyo ug pagbaligya nga gilangku- 
ban sa kapin 1/3 sa kababayen-ang 
mamumuo sa Region VI. Sama ni Vi- 
na, wala gipatas-an ang ilang suhu- 
lan luyo sa kamanduan sa DOLE. 

Sama sa ubang bahin sa nasud, 
labing dakung ihap sa kababayen- 


ang ginailang “adunay trabaho” (33 


ang anaa sa gitawag og “impor- 
mal nga sektor” o sa traba- 
hong dili regular, walay ka- 
siguruhan ug wala o 


halos walay ginadawat nga sweldo. 
Lakip dinhi si Lola Dolores, 66 an- 
yos, nga nag-inadlawan og P50- 
P100 gikan sa pagsuroy og balot ug 
penoy. Lakip usab dinhi ang kababa- 
yen-ang anaa sa mga trabahong 
manwal ug walay kahanas nga nag- 
langkub sa 1/3 sa kababayen-ang 
“adunay trabaho” sa rehiyon. Lakip 
dinhi si Ariel nga mikita og P150 
alang sa tibuok-hapon nga paglaba. 
Ang higala niyang si Rosana, usa ka 
manikyurista, mikita usab og P120 
kada adlaw. 

Apan ang pinakadakung ihap sa 
kababayen-an sa isla mao kadtong 
wala sa estadistika sa pwersa sa 
pamuo ug ginaila nga “dili produk- 
tibo” sa estado. Sa datos niadtong 
2020 sa Western Visayas, ang rehi- 
yong nahisakupan sa Panay, ang 
labor force participation rate mia- 
bot og 58.7% o 3.1 milyon sa popu- 
lasyon nga nag-edad 15-pataas nga 
5.4 milyon. Sa maong ihap, 1.1 mil- 
yon (3596) lamang ang kababayen- 

an. Kumpara sa 33.8% nga 
kalalakin-an, kapin tunga 
n 066.296 sa kababayen-an 

@a sa rehiyon ang wala sa 
pwersa ng pamuo. Sala- 


Marso 7, 2023 


min kini sa kawalay oportunidad 
sa lapad nga sektor sa kababayen- 
an sa isla alang sa disenteng tra- 
baho. 

Lakip kanila si Virgie, usa ka 
inahan nga nagsilbing kaabag sa 
iyang bana sa pagbuhi sa ilang pa- 
milya. Aron makatampo, nagada- 
wat siya og mga trabahong 
ginagmay o pana-panahon nga ma- 
himong mokita og P200 depende sa 
panahon. Ang ubang asawa nga 
sama niya nag-alima og hayop ug 
nagtanum sa ilang tugkaran para 
pangdugang sa pagkaon. 

Ubos na gani ang ihap sa kaba- 
bayen-an sa pwersa sa pamuo, mas 
ubas pa ang ihap sa adunay traba- 
ho. Sa rehiyon, 63.296 sa mga may 
trabo mga kalalakin-an, samtang 
36.8% lamang ang kababayen-an. 
Sa pikas bahin, 41.4% sa 183,000 
nga walay trabaho sa rehiyon niad- 
tong 2020 mga babaye. 

Walay kapilian ang kababa- 
yen-ang kabus sa Panay gawas sa 
labaw pang pagdaginot sa gasto 
sa ilang mga pamilya atubangan 
sa walay puas nga pagsaka sa 
tantos sa implasyon. Alang sa bu- 
lan sa Pebrero, gibanabanang mi- 
sangko sa 9.396 ang implasyon gi- 
kan sa 8.7% na niadtong Enero. 
Aron hulipan ang dakung kakula- 
ngon, nangutang na lang ang ha- 
los tanang kababayen-an. Ginapa- 
himuslan sa mga kumpanyang 
microfinance ang ilang despera- 
syon aron labaw silang ilubong sa 
utang sa taas kaayong interes. 
Inadlaw o sinemana ang pagbayan 
niini. 

Sama sa kalalakin-ang kabus, 
may trabaho man o wala, anaa sa 
pwersa sa pamuo o wala, duso 
usab sa kababayen-ang kabus sa 
Panay ang regular ug disenteng 
trabaho, dugang-suhulan ug mas 
ubos nga presyo sa mga palaliton. 

(Basaha ang kalambigit nga arti- 
kulo sa kahimtang sa masa sa Wes- 
tern Visayas sa miaging isyu sa AB.) 

Protesta sa katawhan: Hustisya, kontra-chacha 
ug panginabuhian 


S unud-sunod ang gihimong mga protesta sa mga demokratikong organisa- 
syon sa Metro Manila ug sa ubang bahin sa nasud sa miaging duha ka se- 


mana. 


Isalikway ang Marcos cha- 
cha. Nagprotesta ang lain-laing 
sektor atubangan sa Kongreso niad- 
tong Marso 6 aron ipaabot ang ilang 
pagbabag sa pagsulay nga bag-ohon 
ang Konstitusyong 1987. Giratsada 
sa mga alipures ni Marcos Jr ang 
sugyot balaudnon alang sa pagtukod 
og Constitutional Convention aron 
bag-ohon ang konstitusyon sa ula- 
hing bahin sa tuig. Laraw ni Marcos 
nga tangtangon ang mga probisyon 
kalabot sa limitasyon sa langyawng 
pagpanag-iya ug pagpamuhunan sa 
ekonomiya, ingonman ang mga limi- 
tasyon sa termino sa nasudnon ug 
lokal nga mga upisyal. 

EDSA37. Kapin 2,000 ang nag- 
tapok atubangan sa People's Power 
Monument niadtong Pebrero 25 pa- 
ra dumdumon ang ika-37 nga ani- 
bersaryo sa Panag-alsang EDSA nga 
nagpalagpot sa diktador nga si Fer- 
dinand Marcos Sr ug iyang pamilya. 
Kini ang unang anibersaryo sa pa- 
nag-alsa kung asa nakabalik na ang 
mga Marcos sa poder. Adunay susa- 
mang protesta sa mga syudad sa 
Baguio, Bacolod ug Iloilo. 

Hustisya sa New Bataan 5. 
Gidumdum sa kabatan-onon ang 
unang anibersaryo sa pagmasaker 
sa 1001st IBde kang Chad Booc, 
Gelejurain Ngujo II, Elegyn Balo- 
nga, Tirso Añar ug Robert Aragon 
sa Andap, New Bataan, Davao de 
Oro niadtong Pebrero 24. Gipana- 
wagan nila ang pagpanubag sa mga 
yunit militar nga naghimo sa kri- 
men. 

Subling ablihan ang CADP. Sa 
Batangas, nagrali ang mga mamu- 
muo sa katubhan nga myembro sa 
Batangas Labor Union ug Central 
Azucarera Don Pedro Professional 
Technical Monthly Paid Workers 
Union Inc. Nagtapok sila atubangan 
sa galingan sa Central Azucarera 

Don Pedro sa Nasugbu aron batukan 
ang pagpamig-ot sa ilang mga un- 
yon ug ipanawagan ang subling pag- 
abli sa CADP. 

Ibasura ang Herrera Law! Mi- 
dagsang sa upisina sa Commission 
on Human Rights niadtong Marso 2 
ang mga grupo sa mamumuo aron 
ipanawagan ang pagbasura sa 34- 
ka-tuig na nga Herrera Law. Kini 
ang nag-unang hinungdan sa pag- 
kaylap sa kontraktwalisasyon ug 
pagpig-ot sa katungod sa mga ma- 
mumuo nga magwelga ug mag-un- 
yon. 

Piket ug protesta sa kababa- 
yen-an. Gisugdan niadtong Pebrero 
27 atubangan sa SM North sa 
Quezon City ug atubangan sa Iloilo 
Provincial Capitol ang serye sa mga 
piket ug protesta sa Gabriela alang 
sa National Women's Month. 

Niadtong Marso 3, midagsang 
sa Mendiola ang kabatan-onang ka- 
babayen-an aron ipadangat ang 
ilang pagbabag sa EDCA ug 
MROTC. 

Niadtong Marso 4, nagtapok 
ang mga kababayen-an sa Plaza 
Rajah Sulayman, Maynila sa pagpa- 
nguna sa Lila Pilipina aron babagan 
ang US-Japan-Philippines Security 
Triad, kadungan sa panawagan sa 
hustisya alang sa Filipino comfort 
women niadtong Ikaduhang Gubat 
sa Kalibutan. 

Panubagon ang mga imperya- 
lista sa climate crisis. Naglunsad 
og protesta ang Youth Advocates 
for Climate Action Philippines atu- 
bangan sa usa ka hotel sa Makati 
City niadtong Marso 2 kadungan sa 
tigum sa usa ka komite sa United 
Nations aron singlon ang mga kapi- 
talistang nasud nga nag-unang ti- 
nubdan sa greenhouse gases nga hi- 
nungdan sa climate crisis. Dapat ku- 
nong bayaran sa maong mga nasud 


ang kadaut ug kantidad nga nawala 
tungod sa mga katalagmang nagre- 
sulta sa climate change. 

Niadtong Marso 3, midagsang 
usab sa DENR ang mga aktibista 
aron dumdumon ang ika-28 nga 
tuig sa magun-ubong Philippine 
Mining Act ug makigduyog sa Glo- 
bal Climate Strike. 

Pagbabag sa demolisyon. 
Nagpiket ang mga lumulupyo sa 
Maysapang, Taguig City niadtong 
Pebrero 22 aron babagan ang pla- 
nong demolisyon sa ilang komuni- 
dad. 

Fisheries Code (1998), ibasu- 
ra! Gimakmak sa mga mangingisda 
ang upisina sa Bureau of Fisheries 
and Aquatic Resources sa Quezon 
City niadtong Pebrero 24 aron idu- 
so ang pagpabasura sa madaug- 
daugong Philippine Fisheries Code 
of 1998 sa ika-25 nga anibersaryo 
niini. Gawas niini, gipapahunong 
nila ang pagkalot sa yuta o dred- 
ging ug mga proyektong reklama- 
syon sa Manila Bay nga makadaut 
sa kinaiyahan ug panginabuhian sa 
gagmayng mangingisda. 

Layas militar! Napalayas 
niadtong Pebrero 21 sa mga gini- 
kanan ug magtutudlo sa Matara- 
gan National Agricultural School sa 
Barangay Mataragan, Malibcong, 
Abra ang mga sundalong nagkampo 
sulod mismo sa eskwelahan. Hiniu- 
sa silang milihok batok sa hulga 
niini sa seguridad sa mga bata. Œ 

wusono PAGKASULTI 


P 7/08 


ang gibanabanang Samtang, mokita 
madugang sa binulan nga 09 P2.46 milyon 

kada adlaw ang 
gasto sa usa ka mamumuo 


LRT-1 pa lang 
kung ipadayon ang pagsaka kung mapatuman 
sa plitihan sa LRT1, LRT2 ug kini. 


MRT. 


lamang ang gidugang sa 


4 KA BATA LYON Kini naa mia Department of Budget and 


Management sa ayuda sa 
batalyon adunay 9 y 


ang gibubu sa Samar gikan taas nga rekord sa pinakalisud nga pamilya sa 
Disyembre 2022 hangtud paglapas sa mga nasud. 
Pebrero 2023 batok sa tawhanong: Samtang, gipadaug sa mga 


i katungod u 
nahabilin kuno nga 4 ka a J 
tinuyong pagpatay 


natarang gerilya sa ug pagpamig-ot sa 
rehiyon. mga sibilyan. 


empleyado sa Senado ang 
P38,000 dugang sa ilang 
alawans aron makasugakod sa 
pagsaka sa tantos sa 
implasyon. 


150,000 ka sako 7| 415.71B 


sa kontrabandong asukal ang nasabat sa balor sa produktong pang- 


pantalan sa Batangas niadtong Pebrero 9. agrikultura nga misulod sa 


nasud niadtong 2022, 
Gipalusot kini sa Malacañang sa pinaagi sa 


pagpagawas og kamandoan sa Department of 
Agriculture niadtong Marso 1 para sa pag-import 
og 440,000 metriko toneladang asukal. 


halos tulo ka beses nga mas daku 
kumpara sa eksport nga agrikultura 
nga anaa sa $6.79 bilyon lamang, nga 
nagmugna og depisitong halos $9 
bilyon. 


ka bag-ong species sa 
hedgehog ang nadiskubre sa 


(0) P500 bilyon Eastern Mindanao 


niadtong Pebrero 


ang buhis nga nalikayang bayran sa 023: 
dagkung kumpanya niadtong 2022. 
Sa pikas bahin, wala nakaluwas ang ordinaryong Ang usa nga gitawag og podogymnura 


intermedia makita sa Mount Hamiguitan, Davao 
Oriental, ug Mount Kampalili sa Pantukan, Davao 
de Oro, samtang ang species nga P. minima 
nadiskubre sa Mount Kitanglad, Bukidnon. 


Pilipino sa pagbayad og buhis nga nakapatong sa 
pagkaon, mga palaliton ug serbisyo. 

Modernisasyon" sa pangpublikong transportasyon: 
Masaker sa panginabuhian, paantus sa komyuter 


pir ka tuig na nga ginapugos sa reaksyunaryong estado ang maki-lang- 
yaw ug maki-kapitalistang pagtangtang sa tradisyunal nga mga dyip sa 
mga kalsada sa ngalan sa modernisasyon. Karong tuiga, gipakusog pa kini sa 
rehimeng Marcos pinaagi sa pagtakda og bag-ong dedlayn alang sa konsoli- 
dasyon sa mga prangkisa. Liboan ka tsuper ug opereytor ang nagkasa og hu- 
nong-pasada ug mga protesta sa tibuok nasud batok sa maong programa. Su- 
portado sila sa uban pang mga sektor ug mga komyuter (pasahero). 


Unang gianunsyo sa mga dray- 
ber ug opereytor sa dyip ug UV 
Express (pangpasaherong van) ang 
planong transport strike niadtong 
Pebrero 27. Isip tubag, giatras la- 
mang sa Land Transportation 
Franchising and Regulatory Board 
(LTFRB) ang dedlayn ngadto sa ka- 
tapusan sa tuig. Dili na paigo alang 
sa mga tsuper ang subling pag-ok- 
taba. Ilang gipanghingusog nga 
hingpit nang ibasura ang maong pa- 
kana. Niadtong Marso 6, nagprotes- 
ta ang mga grupo sa Mendiola, UP 
Diliman, Novaliches, Monumento, 
Maynila, Baclaran, Pasig, Alabang, 
Los Baños, Bicol, Cebu, Davao ug 
uban pang mga lugar. 


Pagpatay sa panginabuhian 
Masaker sa panginabuhian sa 
mga tsuper ang maong "modernisa- 
syon" matud sa mga drayber ug 
opereytor. Nagkantidad og P1.6- 
P2.3 milyon kada yunit ang ginapu- 
gos sa estado nga pang-ilis sa mga 
tradisyunal nga dyip. Bug-at kaa- 


yo kini alang sa mga tsuper nga "bA 8 


mokita lamang og abereyds nga 
P700 kada adlaw, wala pa sa lebel 
sa gikinahanglan pa- 
ra mabuhi og disen- 
te. Insulto ang tan- 
yag sa gubyerno nga 
paliton ang ilang tra- 
disyunal nga dyip sa 
presyong P200,000 
aron makapalit og 
bag-o. Gawas pa nii- 
ni, papautangon sila 
sa gubyerno isip “ta- 
bang” kung asa pito ka 
tuig nga pagabayran ang 
yunit nga adunay 6% interes 


ANG BAYAN Marso 7, 2023 


ug 5% equity. Sa ingon, ang pagaba- 
yaran sa usa ka drayber o opereytor 
mamamahimong mokabat og kapin 
P3.4 milyon kada sakyanan. 

Tin-aw na nga palpak ang pu- 
gos nga pagtukod og mga koopera- 
tiba o korporasyon isip panghulip sa 
mga indibidwal nga prangkisa. Ma- 
lubog lang sa utang ang mga ope- 
reytor nga nagtukod sa kooperati- 
ba. Kinahanglang magbayad og 
amortisasyon nga P475,000 kada 
bulan alang sa pagbyahe sa 15 ka 
yunit sa "modernong" dyip. Daling 
maguba ug lisud makapangita og 
pyesa sa maong mga modernong 
dyip. 

Sa usa ka adlaw, gibanabanang 
P8,000 ang kita sa mga opereytor 
sa elektronikong dyip. Ang 5046-5594 
niini napadulong sa gasto sa petrol- 
yo ug ang mabilin paigoan sa lain 
pang galastuhon sama sa amortisa- 
syon. Dugang paantus pa ang pag- 
saka sa presyo sa petrolyo sa mila- 
bayng mga bulan nga mokibhang og 
daku sa ilang gamay kaa- 


KA 


Ga a a 


yong kita. 

Dili lamang drayber ug operey- 
tor ang maperwisyo sa programa. 
Pagaabagahon sa mga komyuter 
ang pagsaka sa pamasahe tungod 
sa maong pakana. Sa kasamta- 
ngan, P2 ang gintang sa plitihan sa 
tradisyunal ug "modernong" dyip. 
Matud sa mga pagtuon, mamahi- 
mong mokabat sa P35-P40 ang mi- 
nimum nga plitihan sa "mo- 
dernnong" dyip aron mokita ug 
mabayran sa mga opereytor ang 
gasto sa pagpalit niini. 

Sa pikas bahin, mokabo og 
ganansya ang dagkung korpora- 
syon nga mosuplay sa "moder- 
nong" dyip. Tungod kay walay lokal 
nga industriya ang nasud, 1009 
imported ang "modernong" dyip ug 
mga pyesa niini. 

Mga dagkung kumpanya ug 
korporasyon sa Pilipinas ang bug- 
tong makapahimulos sa pagbaligya 
ug pagkontrol sa mga dyip. Niad- 
tong 2022, namuhunan na si Manny 
Pangilinan 0g P1.5 bilyon alang sa 
500 ka dyip. Samtang niadtong 
2017, gilunsad usab sa QEV Philip- 
pines sa suporta sa pamilyang 
Aboitiz, ug kasosyong Singapore's 
QEV Capital Pte. Ltd, ang kaugali- 
ngon niining mga elektronikong 
dyip. Anaa usab ang Hyundai Asia 
Resources Inc nga gikan sa South 
Korea ug mga joint-venture nga Hi- 
no Motors Philippines Corporation, 
Isuzu Philippines Corpo- 
ration ug Ma- 
hindra Cars Phi- 
lippines nga naga- 
baligya og mga 
dyip. 

Kadungan sa 
pribado na nga 
serbisyo sa tren ug 
bus, siguradong ka- 
talagman ang dala sa 
maong modernisasyon sa 
minilyong komyuter nga nagasa- 
lig sa pangmasang transportasyon 
alang sa ilang panginabuhian. Œ 

Magun-ubong mga proyekto sa protektadong 
kabukiran sa Negros 


N iadtong Agosto 2022, napaat- 
ras ang planong pagpamomba 
sa 79th IB sa Mt. Mandalagan, usa 
ka bukid nga kabahin sa protekta- 
dong North Negros National Park 
(NNNP). Gipalusot sa militar nga 
“test run” ang pagpamomba apan 
sayod ang tanan sa laraw niini nga 
palayason ang katawhan sa lugar, 
ingonman ang mga yunit sa Bagong 
Hukbong Bayan nga babag usab sa 
pagkawkaw sa nahabiling kalasa- 
ngan sa isla. Kini aron hatagag da- 
lan ang makawkawon ug magun-u- 
bon sa kinaiyahan nga mga proyek- 
tong imprastruktura ug eko-turismo 
sa dagkung burgesya. 


Ang NNNP naglangkub sa kapin 
80,400 ektarya sa kabukiran sa 
Negros Occidental. Deklarado ki- 
ning kalasangan (forest area) niad- 
tong dekada 1940 ug protektadong 
lugar niadtong 2005. Langkub niini 
ang 1096 sa isla, lakip ang mga ba- 
hin sa mga syudad sa Talisay, Silay, 
Victorias, Cadiz, Sagay ug San Car- 
los ug mga lungsod sa Murcia, Don 
Salvador Benedicto, EB Magalona, 
Toboso ug Calatrava. 

Anaa sa dugukan niini ang Mt. 
Mandalagan ug Mt. Silay nga ginai- 
lang pinakadakung watershed sa 
prubinsya. Kini adunay upat ka sis- 
tema sa tubig nga tinubdan sa mai- 
num nga tubig sa 17 ka syudad ug 
lungsod, lakip ang Metro Bacolod. 

Hapsay nga nanimuyo ug na- 
nginabuhi sa NNNP ang minoryang 
Ati ug Bukidnon. Nag-unang tinub- 
dan nila sa panginabuhian, pagka- 
on ug tambal ang kalasangan. Ga- 
was kanila, puy-anan usab ang lu- 
gar sa liboan ka Negrosanon nga 
nag-ugmad sa kapin 40,000 ka ek- 
tarya sa lugar. 

Giila ang NNNP isip sagang sa 
kadaut nga dala sa climate change 
ug mga katalagman sama sa kusog 
nga bagyo, pag-ulan ug hangin. 
Nagsilbi usab kining mahinungda- 
nong biodiversity area ug puy-anan 

sa klase-kla- 
seng mana- 
nap ug tanum. 
Sama sa daghang natural nga 
bahandi sa nasud, naglumba ang 
burgesya ug ilang mga kasosyong 
langyawng kapitalista ug lokal nga 
burukrata sa pagpahimulos niini. 
Niadtong sayong bahin sa siglong 
1900 hangtud dekada 1980, giupaw 
sa Amerikanong kumpanyang Insu- 
lar Lumber Company (ILCO) ang la- 
sang dinhi. Sa usa ka panahon, naila 
ang ILCO isip pinakadakung kum- 
panya sa pagpangtroso sa tibuok 
kalibutan. 

Hangtud karon, padayon nga 
ginakawkaw sa mga burgesya ug 
ilang mga kasosyo ang NNNP. Pina- 
kaulahi sa maong mga proyekto ang 
eko-turismo, nagkasalapid nga mga 
kalsada, geothermal nga planta ug 
pagmina og magnetite. 


Patag-Silay-Calatrava-Cadiz 
Road 

Sa takuban sa pandemya niad- 
tong 2020, gisugdan sa Department 
of Public Works and Highways ang 
konstruksyon sa kalsada gikan Ca- 
latrava ngadto sa Silay City nga 
motagos sa tunga-tunga mismo sa 


NNNP. Gitanyag ang proyekto sa 
Trimluv Builders and Supply, usa ka 
kumpanya sa konstruksyon nga na- 
lambigit sa usa pa ka magun-ubong 
proyekto—ang Jalaur River Multi- 
purpose Project sa kasikbit nga isla 
sa Panay. Nagkantidad og P125 
milyon ang kontrata sa paghimo og 
3.7 kilometrong kalsada. 

Ang proyekto hugot nga gina- 
babagan sa maki-kinaiyahang gru- 
po, lakip ang diyosesis sa San Car- 
los. Matud nila, nagpasabot kini sa 
paghawan sa lasang, pagdaut sa ki- 
naiyanhong tereyn, pagpalayas sa 
mga mananap ug pagkaguba sa ti- 
buok ekolohiya ug pagkawala sa 
mga rekurso dinhi. 

Ginabaligya ang proyekto isip 
farm-to-market road nga mapahi- 
muslan kuno sa mga mag-uuma. 
Apan tin-aw nga pasiunang lakang 
kini alang sa mas dinagku ug mapa- 
gun-ubong proyektong planong tu- 
kuron sa burgesya ug ilang mga ka- 
sosyo sulod sa protektadong te- 
reyn. 

Sundi sa panid 9 

Mga mag-uuma, komunidad, 
gitarget sa kabangis sa militar 


S unud-sunod nga kaso sa paglapas sa tawhanong katungod sa mga mag-uu- 
ma ang nataho sa milabayng mga semana. Nag-unang nalambigit sa maong 
mga krimen ang mga yunit sa Armed Forces of the Philippines (AFP) nga gapa- 
ngatake sa mga sibilyang komunidad nga lapas sa internasyunal nga makitaw- 


hanong balaod. 


Sa Albay, gipatay sa mga pwer- 
sa sa estado ang mag-uumang si 
Vernon Bonggat niadtong Pebrero 
20 sa iyang balay sa Barangay Tab- 
lon, Oas. Ang pagpatay kaniya gi- 
tuuhang pagpanimalos sa pwersa sa 
estado human mapakyas ang 49th 
IB batok sa Bagong Hukbong Bayan 
(BHB) niadtong Pebrero 15 sa Bara- 
ngay Ramay. 

Pugos nga gisulod sa duha ka 
ahente sa militar ang iyang balay sa 
alas-8:30 sa gabii ayha siya gidayu- 
nan pagpatay. Ang balay ni Bonggat 
usa ka kilometro lamang ang gilay- 
on gikan sa usa ka seksyon sa 49th 
IB nga nag-operasyon sa lugar. 

Sa Negros Occidental, naguba 
ang balay sa mga mag-uuma nga si- 
lang Albascion Onopre ug Rhoda 
Garnica sa Sityo Cabagnaan, Bara- 
ngay Carabalan, Himamaylan City 
human paulanan og bala sa mga sun- 
dalo sa 94th IB niadtong Marso 1. 
Matud sa taho, nagpabuto ang mga 
sundalo human ang nabalitang 

Eko-turismo 

Giilang “bakasyunan” sa Negros 
Occidental ang Don Salvador Bene- 
dicto tungod sa relatibong tugnaw 
nga klima dinhi. Bisan langkub sa 
NNNP ang 2/3 sa kayutaan sa lung- 
sod, giabli sa lokal nga guyberno 
dinhi ang 500 ektarya alang sa 
langyaw ug lokal nga negosyante 
niadtong 2014. 

Ang pag-abli naghatag-dalan sa 
paghawan sa lasang ug pagtukod og 
mga resort, kongkretong dalan ug 
uban pang iligal nga istruktura sa 
langyawng mga negosyante. Gawas 
sa maong lungsod, mitumaw usab 
ang kaparehong mga istruktura sa 

engkwentro tali sa 94th IB ug yunit 
sa BHB sa usa ka dapit sa sityo. 

Nagdagana ang mga residente 
sa grabeng kahadlok. Tungod sa ka- 
bangis, kapin 100 ka pamilya ang mi- 
bakwit padulong sa sentro sa bara- 
ngay gikan sa mga sityo sa Panagba- 
an, Florete, Cabalungan, ug Daat. 
Ginakontrol ug ginabantayan usab sa 
militar ang lihok sa mga anaa sa 
sentro sa ebakwasyon. Hinayhinay 
na silang nakabalik sa kasamtangan. 

Samtang, gikulata sa tropa sa 
62nd IB ang mag-uumang si Lindon 
Mata sa Sityo Bantolinao, Barangay 
Santol, Binalbagan niadtong Pebre- 
ro 23. Sa Barangay Amuntay usab 
niadtong Pebrero 14, gisulod sa 
62nd IB ang balay ni Jelman Linda- 
yao kung asa kauban niya ang iyang 
asawa ug mga anak. Samtang kaes- 
torya sa mga sundalo ug nag-atu- 
bang sa iyang mga anak, gitiunan og 
sundang ang liog ni Jelman. 

Sa Bukidnon, giransak sa mga 
sundalo ang balay ni Nerisa Lumayag 


Patag, Silay City ug Gawahon, 
Victorias City. 

Tungod sa nagkataas nga popu- 
laridad sa lugar, misaka na ang bili 
sa yuta nga gitukmod sa ispekula- 
syon sa real estate. Nagkadaghang 
debeloper ang naghinamhinam nga 
sudlon ang NNNP aron magtukod og 
komersyal nga mga balay bakasyu- 
nan alang sa langyawng mga turis- 
ta. Nagkadakung tipak sulod sa 
NNNP ang gihawanan nila alang 
dinhi. 

Aron tangtangon ang babag sa 
maong mga proyekto, ginapaila- 
lum sa militarisasyon ang mga ko- 
munidad sa palibot sa NNNP. 


sa Sityo Gabonan, Barangay Duma- 
laguing, Impasug-ong, niadtong 
Enero 29. Kuyog niya niadtong tu- 
ngura ang iyang asawa ug mga anak 
dihang gisulod sa mga sundalo ang 
balay. Nagbunga og grabeng kadaut 
sa pamilya ilabina sa mga bata ang 
maong teroristang pagpamig-ot sa 
mga sundalo. Giakusahan ang pa- 
milya nga nagatabang ug nagahatud 
og suplay sa BHB. 

Sa Abra, gitaho ang pagpamig- 
ot ug pag-sukitsukit sa mga ahente 
sa militar kang Jerome Agaid, usa 
ka mag-uuma nga myembro sa Lu- 
pong Tagapamayapa sa tribung 
Mabaca nga nanimuyo sa Matara- 
gan, Malibcong. Kauban ni Agaid 
niadtong Pebrero 16 ang iyang 5- 
anyos nga anak nga nangisda sa 
Barangay Gadani, Tayum dihang gi- 
hadlok ug gidakop sa mga sundalo. 

Pugos nga “ginapasurender” sa 
24th IB si Agaid ug gipugos nga lui- 
ban ang iyang kaugalingong tribu. 
Matud sa taho, gipahimuslan sa mi- 
litar ang pagkaospital sa iyang asa- 
wa aron “kumbinsihon” si Agaid 
nga mokooperar kanila. Matud sa 
mga sundalo, pagabayran niini ang 
pagpatambal sa asawa kung mosu- 
nod sa mando sa militar. [AB] 


Niadtong Hunyo 22, 2022, naglun- 
sad og pekeng engkwentro ang 
79th IB sa Sityo Tinibyangan, Ba- 
rangay Minapasuk, Calatrava aron 
palayason ang anaa sa 50 ka indi- 
bidwal. 

Gisundan kini sa pagpang-istra- 
ping kung asa duha ka bata ang na- 
samdan niadtong Hulyo 6, 2022 sa 
Sityo Banwa Minatay, Barangay 
Marcelo sa parehong lungsod. 

Niining bag-o, nahimong target 
sa intimidasyon sa militar ang obis- 
po sa San Carlos nga si Bishop Ge- 
rardo Alminaza, usa sa nagbabag sa 
pagpangdaut ug pagpangawkaw sa 
NNNP. [AB 

Usa ka tuig nga proxy war 
sa US/NATO sa Ukraine 


U sa ka tuig human miulbo ang gyera sa Ukraine, gibatikos sa daghang 
demokratiko ug anti-imperyalistang organisasyon ang gubyernong US 
ug mga alyado niini sa North Atlantic Treaty Organization (NATO) sa pag- 
panulsol og proxy war sa Ukraine batok sa Russia. Niadtong Pebrero 25, 
naghiusa ang lain-laing grupo sa usa ka protesta sa Brussels, Belgium aron 
dumdumon ang unang tuig sa gyera ug iduso ang hinanali nga pagtapos 


niini. 


Sa bahin sa Partido Komunista 
ng Pilipinas (PKP), gikundena niini 
ang walay undang nga pagbubu og 
mga armas ug himang militar sa 
Ukraine. Matud niini, padayon nga 
ginahulhugan ug ginapalungtad sa 
US/NATO ang proxy war batok sa 
karibal nga imperyalistang Russia. 
Matud sa Partido, ang pagtapos sa 
maong interbensyon sa US ug NA- 
TO ang yawe aron tapuson ang 
gyera ug sulbaron sa negosasyon 
ang mga ugat niini. Kinahanglan 
niining ilhon ang tinguha sa ka- 
tawhang Ukrainian alang sa kali- 
naw, kagawasan ug demokrasya, 
lakip ang katungod sa populasyong 
etnikong Russian sa rehiyong Don- 
bass alang sa katungod sa sese- 
syon ug nasudnong kaugalingong 
paghukum. 

Mikabat na sa liboan hangtud 
200,000 ka sundalo ug sibilyan sa 
tanang bahin ang namatay sa gyera. 
Migrabe ang mga pag-atake sa mga 
sibilyang imprastruktura. Minilyong 
Ukrainian ang napalayas sa ilang lo- 
kalidad ug nawad-an og panginabu- 
hian. 


Nakaganansya sa pag-antus 
sa katawhan 

Samtang nag-antus ang lapad 
nga katawhan sa masang mamu- 
muo sa Ukraine, padayon nga nag- 
kahakop og ganansya ang mga mo- 
nopolyong kapitalista. Ang in- 
dustriyang militar sa US ang usa sa 
pinakadakung nakapahimulos sa 
gipalungtad nga gyera. Nagbubu 
ang gubyernong Biden og $76.8 bil- 
yon sa Ukraine, kung asa 61% niini 
ang direktang hinatag ug mga tan- 
yag ug pautang para sa armas 
panggyera. Nakaganansya usab 
dinhi ang mga alyadong nasud sa 
US/NATO nga Germany, France ug 
ang UK. 

Ang ispekulasyon sa merkado 
sa dagkung kapitalista sa pinansya 
ug monopolyong kumpanya nagta- 
as sa presyo sa mga yaweng pro- 
dukto lakip ang lana ug binhi. Na- 
diskaril ang suplay sa lana sa Eu- 
rope sa mga sangsyon sa US batok 
sa natural gas sa Russia ug nare- 
sulta sa malukpanong pag-antus sa 
katawhan sa panahon sa tingtug- 
naw. 


GANANSYA SA US SA GYERA SA UKRAINE (2822) 


S153.7B 7A 


abot sa armas sa mga 


$131.18 $A: 


kita sa EXXONMOBIL, 


A NA 
Al sag YY 


kalibutanong abot sa 


Amerikanong kumpanyang CHEVRON ug SHELL, mga mga PRODUKTONG PANG- 
NORTHROP GRUMMAN, Amerikanong kumpanya AGRIKULTURA ug PAGKAON 
LOCKHEED MARTIN ug sa lana bunga sa walay sa US bunga sa mga 


RAYTHEON, halos 50% nga 
mas taas sa wala pa ang 
gyera. 

hunong nga ispekulasyon 
nga nagpataas sa 
presyo sa mga 
produktong petrolyo. 


pagkaputol sa suplay 
sa eksport gikan sa 
Russia ug Eastern 
Europe. 


Ang proxy war sa US/NATO sa 
Ukraine batok sa Russia usa ka in- 
ter-imperyalistang gyera. Mani- 
pestasyon kini sa nagapadayong 
krisis sa dunot nga sistemang mo- 
nopolyong kapitalismo. Nagpasi- 
daan si Lenin sa posibilidad sa 
subling dibisyon sa kalibutan tali 
sa mga imperyalistang gahum 
samtang padayon silang nagtingu- 
ha nga makapalapad sa tagsatagsa 
nilang langkub sa negosyo ug he- 
gemonya. Lakip sa mga estratehi- 
kong tumong sa US mao ang 
kontrolon ang dakung merkado sa 
natural gas sa Russia sa Europe, 
ug ilugon ang kontrol sa talagsa- 
ong rekursong mineral sa rehiyon 
sa Donbass. 

Ang nagkaigting nga kalibuta- 
nong krisis sa kapitalismo, partiku- 
lar ang milungtad nga istagnasyon 
ug pag-us-us sa ekonomiya sa US 
ug uban pang nag-unang kapitalis- 
tang mga nasud, nagpakusog sa 
buut sa US nga hulhugan ang mga 
gyera batok sa mga imperyalistang 
karibal niini. 

Samtang nagabubu ang US og 
bilyun-bilyong dolyar sa gyera sa 
Ukraine, nagkapuliki usab kini sa 
pagpakusog sa presensyang mili- 
tar sa Japan, South Korea, sa Pili- 
pinas ug uban pang nasud sa Asia, 
isip kabahin sa mga preparasyon 
niini sa teatro sa gubat batok sa 
China. 

Kinahanglang maisugong moli- 
hok ang proletaryo sa tibuok kali- 
butan ug pangulohan ang pagtukod 
ug pagpakusog sa internasyunal 
nga panag-igsuonay sa han-ay sa 
tanang anti-imperyalistang organi- 
sasyon, kalihukan ug mga nasud 
aron mapalihok ang pinakadaghang 
ihap sa katawhan. Kinahanglang 
iduso ang pagtapos sa gyera sa US/ 
NATO sa Ukraine batok sa Russia, 
ang pagpanulsol og gyera sa im- 
peryalistang US ug pag-andam sa 
gyera niini sa uban pang bahin sa 
kalibutan. [ab] 

